title: 2010/251/: 2010 m. kovo 31 d. Tarybos sprendimas dėl Audito Rūmų nario skyrimo

text:
4.5.2010

               LT

               Europos Sąjungos oficialusis leidinys

               L 111/19

         TARYBOS SPRENDIMAS
   2010 m. kovo 31 d.
   dėl Audito Rūmų nario skyrimo
   (2010/251/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 5 dalį,
   atsižvelgdama į Airijos Vyriausybės pasiūlymą,
   atsižvelgdama į Europos Parlamento nuomonę,
   kadangi:

               (1)

               2006 m. sausio 23 d. Tarybos sprendimu (1) Máire GEOGHEGAN-QUINN kadencija buvo pratęsta 2006 m. kovo 1 d.–2012 m. vasario 29 d. laikotarpiui.

               (2)

               2010 m. vasario 8 d. laišku Tarybos pirmininkui Máire GEOGHEGAN-QUINN pranešė, kad atsistatydina iš Audito Rūmų narės pareigų.

               (3)

               Jai atsistatydinus reikia paskirti į jos vietą asmenį likusiam jos kadencijos laikui,

         PRIĖMĖ ŠĮ SPRENDIMĄ:
   1 straipsnis
   Eoin O'SHEA skiriamas Audito Rūmų nariu likusiam Máire GEOGHEGAN-QUINN kadencijos laikui – iki 2012 m. vasario 29 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. kovo 31 d.

            Tarybos vardu

            Pirmininkas

         A. PÉREZ RUBALCABA

      (1)  OL L 22, 2006 1 26, p. 51.


title: Sprendimas dėl Europos Bendrijų oficialiojo leidinio įsteigimo

text:
Svarbus teisinis pranešimas

|

31958D1006(01)

Oficialusis leidinys 017 , 06/10/1958 p. 0390 - 0390

		Sprendimasdėl "Europos Bendrijų oficialiojo leidinio" įsteigimoEUROPOS EKONOMINĖS BENDRIJOS TARYBA,atsižvelgdama į Europos ekonominės bendrijos steigimo sutarties 191 straipsnį,atsižvelgdama į Europos Parlamento pirmininko ir Vyriausiosios valdybos, Europos ekonominės bendrijos Komisijos ir Europos atominės energijos bendrijos Komisijos pirmininkų pasiūlymus,kadangi Europos ekonominė bendrija, Europos anglių ir plieno bendrija bei Europos atominės energijos bendrija turėtų turėti bendrą oficialųjį leidinį,NUSPRENDĖ:įsteigti Bendrijos oficialųjį leidinį, kaip apibrėžta Europos ekonominės bendrijos steigimo sutarties 191 straipsnyje – Europos Bendrijų oficialųjį leidinį.Priimta Briuselyje, 1958 m. rugsėjo 15 d.Tarybos varduPirmininkasErhard--------------------------------------------------


title: 2013/639/ES: 2013 m. lapkričio 6 d. Komisijos sprendimas, kuriuo nutraukiamas antidempingo tyrimas dėl tam tikrų importuojamų Kinijos Liaudies Respublikos kilmės besiūlių vamzdžių ir vamzdelių iš geležies arba plieno, kurių išorinis skersmuo didesnis kaip 406,4 mm

text:
7.11.2013

               LT

               Europos Sąjungos oficialusis leidinys

               L 296/24

         KOMISIJOS SPRENDIMAS
   2013 m. lapkričio 6 d.
   kuriuo nutraukiamas antidempingo tyrimas dėl tam tikrų importuojamų Kinijos Liaudies Respublikos kilmės besiūlių vamzdžių ir vamzdelių iš geležies arba plieno, kurių išorinis skersmuo didesnis kaip 406,4 mm
   (2013/639/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1), ypač į jo 9 straipsnį,
   kadangi:
   A.   INICIJAVIMAS

               (1)

               2013 m. vasario 16 d. Europos Komisija (toliau – Komisija) pranešimu, paskelbtu Europos Sąjungos oficialiajame leidinyje
                   (2), inicijavo antidempingo tyrimą dėl į Sąjungą importuojamų tam tikrų Kinijos Liaudies Respublikos (toliau – KLR) kilmės besiūlių vamzdžių ir vamzdelių iš geležies arba iš plieno, kurių išorinis skersmuo didesnis kaip 406,4 mm.

               (2)

               Tyrimas inicijuotas gavus Europos Sąjungos besiūlių vamzdžių ir vamzdelių pramonės apsaugos komiteto (toliau – skundo pateikėjas) gamintojų, kurie pagamina daugiau nei 25 % visų Sąjungoje pagaminamų tam tikrų besiūlių vamzdžių ir vamzdelių iš geležies arba plieno, kurių išorinis skersmuo didesnis kaip 406,4 mm, vardu pateiktą skundą. Skunde pateikti prima facie produkto dempingo ir jo daromos materialinės žalos įrodymai, kurių pakako tyrimo inicijavimui pagrįsti.

               (3)

               Komisija apie tyrimo inicijavimą pranešė skundo pateikėjui, kitiems žinomiems Sąjungos gamintojams, žinomiems eksportuojantiems KLR gamintojams, galimiems panašios šalies gamintojams, žinomiems importuotojams, platintojams ir kitoms žinomoms susijusioms šalims, taip pat KLR atstovams. Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti per pranešime apie inicijavimą nustatytą terminą.

               (4)

               Skundo pateikėjas, kiti Sąjungos gamintojai, eksportuojantys KLR gamintojai, importuotojai ir platintojai pareiškė savo nuomonę. Visos suinteresuotosios šalys, pateikusios prašymą išklausyti ir jame nurodžiusios svarbias priežastis, dėl kurių reikėtų jas išklausyti, buvo išklausytos.

         B.   SKUNDO ATSIĖMIMAS IR TYRIMO NUTRAUKIMAS

               (5)

               2013 m. rugsėjo 9 d. raštu Komisijai skundo pateikėjas atsiėmė skundą.

               (6)

               Pagal pagrindinio reglamento 9 straipsnio 1 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams.

               (7)

               Tyrimo metu nenustatyta jokių aplinkybių, įrodančių, kad nutraukus šį tyrimą būtų prieštaraujama Sąjungos interesams. Todėl Komisija mano, kad šį tyrimą reikėtų nutraukti. Apie tai buvo pranešta suinteresuotosioms šalims ir joms suteikta galimybė teikti pastabas. Tačiau pastabų negauta.

               (8)

               Todėl Komisija daro išvadą, kad antidempingo tyrimas dėl tam tikrų į Sąjungą importuojamų KLR kilmės besiūlių vamzdžių ir vamzdelių iš geležies arba plieno, kurių išorinis skersmuo didesnis kaip 406,4 mm, turėtų būti nutrauktas,

         PRIĖMĖ ŠĮ SPRENDIMĄ:
   1 straipsnis
   Antidempingo tyrimas dėl importuojamų Kinijos Liaudies Respublikos kilmės apskrito skerspjūvio besiūlių vamzdžių ir vamzdelių iš geležies arba iš plieno, išskyrus pagamintus iš nerūdijančio plieno, kurių išorinis skersmuo didesnis kaip 406,4 mm, kurių KN kodai šiuo metu yra 7304 19 90, 7304 29 90, 7304 39 98 ir 7304 59 99, nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. lapkričio 6 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL C 45, 2013 2 16, p. 3.


title: 2010/186/CFSP: 2010 m. kovo 29 d. , Tarybos sprendimas 2010/186/BUSP, iš dalies keičiantis Bendrąją poziciją 2009/788/BUSP dėl ribojančių priemonių Gvinėjos Respublikai

text:
30.3.2010

               LT

               Europos Sąjungos oficialusis leidinys

               L 83/23

         TARYBOS SPRENDIMAS 2010/186/BUSP
   2010 m. kovo 29 d.,
   iš dalies keičiantis Bendrąją poziciją 2009/788/BUSP dėl ribojančių priemonių Gvinėjos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2009 m. spalio 27 d. Taryba priėmė Bendrąją poziciją 2009/788/BUSP dėl ribojančių priemonių Gvinėjos Respublikai (1).

               (2)

               2009 m. gruodžio 22 d. Taryba priėmė Sprendimą 2009/1003/BUSP, iš dalies keičiantį Bendrąją poziciją 2009/788/BUSP ir apimantį papildomas ribojančias priemones (2).

               (3)

               Taryba mano, kad nebėra priežasčių tam tikrus asmenis laikyti įtrauktus į asmenų, subjektų ir organų, kuriems taikomos Bendrojoje pozicijoje 2009/788/BUSP nustatytos priemonės, sąrašą. Todėl turėtų būti atitinkamai iš dalies pakeistas Bendrosios pozicijos 2009/788/BUSP priedas,

         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardyti asmenys išbraukiami iš Bendrosios pozicijos 2009/788/BUSP priede pateikto sąrašo.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 29 d.

            Tarybos vardu

            Pirmininkė

         E. ESPINOSA

      (1)  OL L 281, 2009 10 28, p. 7.

      (2)  OL L 346, 2009 12 23, p. 51.

      PRIEDAS

         1 straipsnyje nurodytas asmenų sąrašas

                  2.

                  Divizijos generolas Mamadouba (dar žinomas kaip Mamadou) Toto CAMARA

                  3.

                  Generolas Sékouba KONATÉ

                  16.

                  Majoras Kelitigui FARO

                  43.

                  Kabinet (dar žinomas kaip Kabiné) KOMARA